
Til  generalkonference 
via  satellit 


For  første  gang  i  Kirkens  historie  i 
Danmark  transmitteres  generalkonferencen 
direkte  fra  Salt  Lake  City 


Søndag  den  3.  april  vil 
Kirkens  medlemmer  i 
Danmark  være  i  stand  til  at 
følge  generalkonferencens 
møder  direkte  via  satellit- 
transmission. 

Transmissionen  af  den 
første  generalkonference- 
session  begynder  kl.  14.00 
søndag  eftermiddag  og  varer 
til  kl.  16.00. 

-  Det  er  sessionen  fra 
den  foregående  formiddag, 
som  altså  vises  forsinket, 
fortæller  br.  Dick  Greisen 
fra  Regionskontoret  i 
Goteborg,  som  har  forestå- 
et installationen  og  tilpas- 
ningen af  det  dyre  modta- 
ge-udstyr, der  er  blevet  in- 
stalleret i  kirkebygningen  i 


Fredericia  og  i  kirkebygnin- 
gen i  Søborg. 

Fra  kl.  16.00  til  kl.  18.00 
vil  der  blive  vist  en  udsen- 
delse om  Tabernakelkorets 
nylige  turne  i  Israel  samt 
den  direkte  udsendelse  fra 
Tabernaklet  af  Musik  og  det 
talte  ord. 

Kl.  18.00  til  20.00  er  vil 
der  være  direkte  transmissi- 
on af  generalkonferencens 
fjerde  møde  fra  Tabernaklet 
i  Salt  Lake  City. 

Talerne  vil  blive  oversat 

-  Alle  taler  der  transmitte- 
res bliver  simultantolket, 
fortæller  Carsten  Gram  fra 
Kirkens  oversættelseskon- 
tor.  Desværre  har  vi  ikke 


Ved  at  deltage  i  transmissionen  den  3 .  april,  vil  man  sammen 
med  tusinder  af  andre  sidste  dages  hellige  i  den  vestlige  verden, 
være  tilhører  til  generalkonferencen.  (Foto:  TD). 


udstyr  til  at  undertekste  ta- 
lerne, så  de  bliver  tolket. 
De  betyder  at  man  i  meget 
ringe  omfang  vil  kunne  hø- 
re talerens  egen  stemme. 

-  Vi  håber  selvfølgelig 
på  at  Kirken  på  et  tids- 
punkt vil  investere  i  under- 
tekstningsudstyr,  men  da 
det  er  uhyre  kostbart,  skal 
vi  nok  ikke  forvente  det  li- 
ge med  det  samme. 

Tolkningen  foregår  fra 
kælderen  under  Tabernak- 
let og  er  meget  krævende 
-  Der  er  indrettet  tolkebok- 
se  i  etagen  under  Taber- 
naklet hvor  tolkene,  der 
oversætter  til  de  omkring 


Via  store  paraboler 
modtages  fjernsynssigna- 
lerne  fra  generalkonferencen 
i  Salt  Lake  City.  Her  ses 
den  nyopsatte  parabol  på 
kirkebygningen  i  Søborg. 
(Foto:  TD). 


tredive  forskellige  sprog  ge- 
neralkonferencen udsendes 
på,  sidder,  slutter  br.  Car- 
sten Gram. 

Det  er  Kirkens  lederes 
ønske  at  så  mange  af  Kir- 
kens medlemmer  som  mu- 
ligt har  adgang  til  at  høre 
budskaberne  fra  Kirkens 
generalkonferencer.  Der- 
for håber  man  også  at  så 
mange  som  muligt  vil  over- 
være transmissionen  den 
3.  april. 

F     o    K    o  s 


Pulsen  på  familien 


»Kvindefrigørelsen« 
var  en  del  af  ung- 
domsoprøret i  slut- 
ningen af  60'erne. 
Men  selvom  inten- 
tionerne sikkert  var 
gode,  var  det  familien 
der  imidlertid  måtte 
betale  prisen  for  det. 


Tilbageblikket  til  de 
glade  60'er  er  aktua- 
liseret af  en  udstilling  i  Bre- 
de om  60'erne  og  studenter- 
oprøret på  Københavns 
universitet  i  1968.  Ligeledes 
har  der  i  avisernes  tema- 
spalter været  skrevet  en  del 
kronikker  om  60'erne. 

Jeg  tilhører  selv  de  store 
fødselsårgange  fra  årene 
umiddelbart  efter  anden 
verdenskrig.  Som  ung  i 
60'erne  blév  det  netop  den- 
ne generation,  der  ville  ska- 
be forandringer.  Vi  kunne 
gøre  dette,  fordi  der  var  go- 
de uddannelsesmuligheder 
og  arbejde  til  alle.  Gennem 
hårdt  arbejde  havde  vore 
forældre  skabt  et  samfund, 
der  gav  os  gode  muligheder 
for  at  udfolde  os  og  skabe 
den  tilværelse  for  os  selv  og 
vore  børn,  som  kunne  være 
endnu  bedre  end  den,  de 
havde  slidt  og  slæbt  for 
med  små  midler. 


Og  hvad  skete  der  så. 
Jo,  det  såkaldte  ungdoms- 
oprør i  68  havde  til  hensigt 
at  skabe  forandringer,  hvil- 
ket der  vel  kan  være  noget 
fornyende  og  forfriskende  i. 
Men  efter  min  mening  gik 
det  noget  anderledes  set  i 
erfaringens  bakspejl. 

Heldigvis  for  mig  og  min 
senere  familie  var  mine 
grundholdninger  forankret  i 
Kirken  og  evangeliet,  hvil- 
ket reddede  mig  og  mange 
andre  unge  i  Kirken  fra  de 
destruktive  ideologier,  der 
var  fremherskende  i  disse 

o 

ar. 

Kvindefrigørelsen  var 
måske  en  af  de  mest  centra- 
le elementer  i  ungdomsop- 
røret. Korrekt  var  det,  at 
kvinderne  i  vor  forældres 
generation  ofte  blev  be- 
handlet på  en  nedværdi- 
gende og  uretfærdig  måde. 

Selvfølgelig  skulle  mand 
og  kvinde  behandles  som  li- 
ge partnere.  Hvorfor  skulle 
kvinderne  på  arbejdsmarke- 
det betales  med  en  mindre 
løn  for  den  samme  arbejds- 
indsats end  mændene. 

Der  var  mange  gode 
grunde  til  et  »kvindeoprør« 
og  den  såkaldte  »rødstrøm- 
pebevægelse« fik  dengang 
stor  opmærksomhed. 

Men  hvordan  gik  det  så? 

Jeg  læste  for  nyligt  en  inte- 
ressant kronik  i  et  af  dag- 


bladene skrevet  af  forfatte- 
ren Susanne  Hasthausen.  1 
artiklen  gør  hun  op  med 
den  nuværende  generation, 
som  hun  mener  er  forkælet 
og  ikke  er  trofast  over  for 
de  idealer,  som  netop  60'er 
generationen  kæmpede  for. 

Selvfølgelig  udviste 
mødrene  lige  så  stor  kærlig- 
hed til  deres  børn,  som 
foregående  generationer 
havde  gjort  det,  siger  hun, 
men  for  ofte  smed  vi  fade- 
ren på  porten. 

Og  det  er  netop  dette, 
der  lige  er  sagen.  Kvindefri- 
gørelsen medførte  et  æn- 
dret samlivsmønster.  I  reali- 
teten var  det  ikke  faderen, 
man  smed  ud,  men  »famili- 
en«, hvor  man  ikke  ville 
kæmpe  for  et  familiesam- 
menhold. Man  smed  famili- 
en på  porten. 

Familiemønstret  ændre- 
de sig  i  60'erne  —  og  efter 
min  mening  til  det  værre. 

Desværre  har  denne 
60'er-  holdning  sat  sine 
spor  gennem  udviklingen  i 
det  danske  samfund  i  de 
sidste  25  til  30  år.  Selvom 
vi  måske  er  materielt  mere 
velstående,  har  min  genera- 
tion desværre  ikke  givet  de 
kvaliteter  videre  til  vore 
børn,  som  vore  forældre  så 
pænt  havde  værnet  om. 

Og  materiel  fremgang 
har  vi  oplevet  her  i  Dan- 
mark. Fra  1964  til  1994  har 


»Vi  satte  ikke  karrieren 
før  børnene« ,  fortæller  br. 
Erik  Toft,  der  i  dag  er  bank- 
direktør i  Credit  Lyonnais. 
(Foto:  TD) 


vi  oplevet  en  fordobling  af 
velstanden.  Som  nation  er 
vi  rige.  Energi-  og  oliepro- 
duktionen fra  Nordsøen 
overstiger  nu  landets  for- 
brug. Til  sammenligning 
bliver  der  i  USA  kun  pro- 
duceret 60%,  resten  bliver 
importeret.  Danmarks  pro- 
duktion af  højt  forædlede 
fødevarer  forsyner  op  til  1 6 
mio  mennesker  -  eller  mere 
en  tre  gange  landets  egen 
befolkning.  Geografisk  har 
landet  en  placering,  hvortil 
transport  af  råstoffer  kan 
foregå  til  en  lav  pris.  Vi  er 
førende  m.h.t.  telekommu- 
nikation og  vor  infrastruk- 
tur er  generel  god. 

Alt  i  alt  et  rigt  land. 
Men  på  det  familiemæssige 
område  synes  jeg,  at  vi  har 
svigtet. 

For  i  kvindefrigørelsen 
navn  blev  kvinderne  i  stor 
stil  sendt  på  arbejdsmarke- 
det. I  industrien  har  der  i 

de  sidste  tyve  år  været  be- 
skæftiget ca.  1  mio  mænd 
sådan  nogenlunde  kon- 
stant. I  samme  periode  er 
kvindernes  deltagelse  steget 
fra  ca.  200.000  til  800.000. 

I  min  ungdom  var  gen- 
nemsnitsalderen for  en  før- 
stegangsfødende kvinde  på 
ca.  21  år.  I  dag  er  den  ca. 
27  til  28  år.  Når  vi  så  får  et 
barn,  bliver  det  straks  depo- 
neret i  vuggestue,  børneha- 
ve og  fritidshjem.  Begge 
forældre  går  på  arbejde,  og 
henter  barnet  senest  kl.  17. 

På  nutidens  arbejdsplads 
er  det  almindeligt,  at  mød- 
regruppen ofte  har  besvær 
med  at  få  det  hele  til  at  pas- 
se sammen. 

Var  det  dette,  som  min 
generation  betragtede  som 
en  forbedring.  Nej,  60'er 
generationen  var  mere  inte- 
resseret i  at  hælde  meget 
stærke  hormonpiller  i  kvin- 
derne, således  at  de  ikke 
kunne  få  børn.  Når  de  så 
gerne  i  en  sen  alder  ville 
have  et  barn,  fordi  de  alli- 
gevel kunne  se,  at  der  var 
nogle  andre  kvaliteter,  de 
gik  glip  af,  blev  de  overra- 
sket over  at  de  kun  magte- 
de 1,5  barn  og  i  mange  til- 
fælde slet  ikke  længere 
kunne  blive  gravide. 

En  del  af  vor  velstand 
brugte  vi  til  at  skaffe  boli- 
ger mv.  til  splittede  familier. 
Det  er  mit  indtryk,  at  sam- 
fundet har  brugt  mange  res- 
sourcer på  opløste  familier 
og  de  deraf  forekommende 
følgevirkninger. 

Heldigvis  klarede  jeg  og 
min  kone  os  gennem  60'er- 
ne  og  70'erne  baseret  på 
sund  fornuft  og  vor  viden 
om  familiens  vigtighed  og 
evige  natur. 

Det  kan  lade  sig  gøre  at 
opbygge  et  hjem,  gennem- 
føre en  uddannelse,  skabe 
sig  en  karriere,  tag  vare  på 
en  større  børneflok,  være 
aktiv  i  Kirken  og  holde 
sammen  på  en  familie  - 
selv  i  meget  ugunstige  tider. 

Jeg  er  sikker  på,  at  man- 


ge fra  min  generation,  der 
stadig  er  aktive  i  Kirken,  er 
lykkelige  for  den  indflydel- 
se, evangeliet  har  haft  for 
vore  beslutninger  gennem  • 
livet.  Vi  har  bevist,  at  uan- 
set de  skiftende  moder  i  et 
samfund  er  de  evige  prin- 
cipper for  et  godt  liv  de 
samme  uanset  tiderne. 

Susanne  Hasthausen 
skriver  i  sin  kronik,  at  nuti- 
dens ungdom  udviser  egois- 
me og  giver  ikke  hendes  ge- 
neration den  rette  opmærk- 
somhed bl.a.  ved  at  tage  de 
gode  karrierejob  fra  de  æl- 
dre. 

Men  hvordan  kan  det 
være  anderledes.  Hvis  fami- 
lien har  svigtet  og  respek- 
ten for  forældregeneratio- 
nen er  væk. 

Hvis  man  læser  i  Finans- 
redegørelsen fra  93,  får  man 
det  indtryk,  at  der  på  grund 
af  statens  meget  store  og 
formentlig  fortsættende  un- 
derskud vil  være  behov  for 
et  ulideligt  højt  skattetryk  i 
de  næste  mange  år.  1  1973 
var  der  balance  mellem  sta- 


tens udgifter  og  indtægter. 
Siden  da  har  der  været  et 
stadigt  stigende  underskud. 
Der  er  fortsat  en  stor  reg- 
ning, der  på  et  eller  andet 
tidspunkt  skal  betales. 

Man  skal  derfor  ikke  for- 
vente, at  situationen  for  fa- 
milierne bliver  lettere  i 
fremtiden. 

Men  uanset  de  proble- 
mer og  udfordringer  der  lig- 
ger i  fremtiden  skal  jeg  på 
den  mest  indtrængende 
måde  opfordre  alle  unge  fa- 
milier i  dag  til  at  gøre  lige- 
som flere  af  os  dengang  un- 
ge i  kirken  gjorde  det  i 
60'erne  og  70'erne.  Vi  satte 
ikke  karrieren  frem  for  bør- 
nene. Vi  fik  børn  på  det 
tidspunkt,  vi  følte  det  var 
naturligt  for  os  -  dvs.  i  be- 
gyndelsen af  tyverne.  Vi  fik 
det  antal  børn,  vi  følte,  vi 
kunne  magte.  For  min  egen 
families  vedkommende  blev 
det  til  syv  børn.  Vi  klarede 
både  uddannelse  og  karrie- 
re, hjem  mv.  ved  blot  at  ar- 
bejde hårdt,  sætte  fordrin- 
gerne lavt  og  indrettede 


Br.  Erik  Toft  fra  Københavns 
Stav  blev  bedt  om  at  skrive 
en  række  kronikker  i  BT  i 
begyndelsen  af  januar. 


vort  liv  efter  evangeliets 
anvisninger. 

Min  hustru  og  jeg  har  nu 
været  gift  i  snart  28  år.  Vi 
kan  vidne  om  tempelægte- 
skabets velsignelser  og  fa- 
miliens vigtighed. 

For  enlige  kan  Kirkens 
fællesskab  betyde,  at  der 
gennem  evangeliets  bud- 
skab skabes  en  mening  med 
tilværelsen,  ligesom  fælles- 
skabet med  søskende  i  kir- 
ken også  kan  give  det,  som 
en  kær  familie  måske  ikke 
har  kunnet  give  dig. 

Det  er  utroligt  tilfreds- 
stillende at  konstatere,  at 
ved  at  være  aktiv  i  Kirken 
og  følge  evangeliet  grund- 
læggende læresætninger  og 
basere  sit  familiefundament 
på  tempelægteskabet  kan 
det  lade  sig  gøre  at  holde 
sig  fri  af  de  ødelæggende 
ideologier  fra  60'eme  og 
opnå  et  godt  liv. 

Den  nuværende  genera- 
tion bør  tænke  på  dette  i 
forbindelse  med  de  meget 
større  udfordringer,  som 
netop  de  står  over  for.  Ud- 
fordringer, som  vil  være 
meget  større  end  dem,  vi 
stod  over  for  i  60'erne. 

Erik  Toft,  assistent  i  Højpræ- 
sternes  Gruppe,  Københavns 
3.  Ward. 

Vær  med  til  at  forme 
dine  børns 
hverdag  i  skolen 


Mange  kirkemedlemmer 
aktive  i  skolepolitik 


Er  det  noget  for  dig? 
Eller  rettere  på  nuvæ- 
rende tidspunkt,  var  det  no- 
get for  dig?  Idet  der  var  valg 
til  skolebestyrelserne  i  Dan- 
mark tirsdag  d.  8  marts 
1994.  Nogle  steder  blev 
valget  klaret,  næsten  før 
det  begyndte,  hvilket  skyl- 
des, at  der  kun  lige  var  nok 
indstillede  til  den  lokale 
opslåede  valgliste.  Dog  var 
det  glædeligt,  at  der  rigtig 
mange  steder  var  tale  om 
såkaldt  kampvalg.  Det  tyder 
dog  på,  trods  alt,  at  mange 
forældrerepræsentanter  har 
stor  interesse  i  deres  børns 
skolegang  i  den  danske  fol- 
keskole. 

Flere  medlemmer  valgt  ind 
Flere  steder  i  Danmark  var 
der  forældre  i  Kirken  der 
stillede  op  og  blev  valgt 
ind  i  skolebestyrelsen. 
-  Jeg  synes  at  det  er  vigtigt 


at  deltage  i  de  muligheder 
vi  kan  få  for  at  få  indflydel- 
se i  samfundet,  siger  Svend 
Age  Andersen,  der  blev 
valgt  ind  i  skolebestyrelsen 
på  sine  børns  skole  i  Høje 
Tåstrup. 

Skolebestyrelsen 
har  indflydelse 

Ofte  hører  man,  at  skolebe- 
styrelsen ikke  har  ret  meget 
at  skulle  sige  og  ikke  har 
nogen  form  for  indflydelse 
på  skolens  virksomhed  og 
gøremål,  men  ifølge  loven  i 
styrelsesvedtægten  for  folke- 
skolen er  der  nedfældet  helt 
konkrete  retningslinier,  som 
ganske  kort  er  beskrevet  her, 
og  som  giver  gode  mulighe- 
der for  forældre  indflydelse 
på  den  enkelte  skole. 

Skolebestyrelsen  består 
af  7  forældrerepræsentan- 
ter, der  er  valgt  for  4  år. 
Formanden  vælges  blandt 


En  af  skolebestyrelsens  vigtigste 
opgaver  er  at  få  skabt  samling 
på  skolen  og  i  forældrekredsen  om, 
hvad  skolen  skal  holde  sig  for  øje 
i  arbejdet  med  at  give  børnene 
den  bedst  mulige  skolegang. 


forældrene.  2  medarbejder- 
repræsentanter fra  den  lo- 
kale skole  valgt  for  1  år  ad 
gangen.  2  elevrepræsentan- 
ter valgt  for  1  år  ad  gangen. 
På  skoler  med  specialklasse- 
rækker vælges  1  eller  2  for- 
ældrerepræsentanter herfra. 
Skolelederen  (inspektøren) 
er  bestyrelsens  sekretær  og 
deltager  i  bestyrelsens 
møder,dog  uden  stemmeret, 
men  med  taleret. 

Hvilke  opgaver  har 

så  denne  skolebestyrelse? 

Skolebestyrelsens  virksom- 
hed udøves  inden  for  de 
mål  og  rammer,  som  kom- 
munalbestyrelsen fastsætter, 
og  den  fører  iøvrigt  tilsyn 
med  skolens  virksomhed. 
Skolebestyrelsen  fastsætter 
principper  for  skolens  virk- 
somhed og  ordensregler. 
Den  godkender  skolens 
budget  og  skolens  undervis- 


Som  medlemmer  af  Kirken 
må  vi  gøre  vores  del  for 
at  sikre  at  skolen  underviser 
efter  høje  standarder. 


ningsmidler  og  udarbejder 
forslag  om  skolens  læsepla- 
ner til  kommunalbestyrel- 
sen. Endvidere  afgiver  den 
indstilling  om  undladelse  af 
kursusdeling  og  indstilling 
om  forsøgs-  og  udviklingsar- 
bejde, der  ligger  uden  for  de 
fastsatte  mål  og  rammer  for 
den  enkelte  skole.  Skolebe- 
styrelsen er  også  med  ved 
ansættelser  ved  den  enkelte 
skole,  og  den  kan  afgive  ud- 
talelser til  kommunalbesty- 
relsen om  alle  spørgsmål, 
der  vedrører  skolen. 

Det  er  af  afgørende  betydning  at  mennesker  med  sunde  værdier  spiller  en  aktiv  rolle  i  at  fastlægge 
retningslinierne  for  vores  skoler.  Her  kar  Kirkens  medlemmer  en  vigtig  rolle,  som  ansvarlige  med- 
lemmer af  samfundet.  (Foto:  Skole  og  Samfund) . 


Fremtidens  videnskabsmand 


Værsgo'  at  ta  fat 

Med  andre  ord:  Der  er  nok 
at  tage  fat  på,  og  det  vil 
være  en  god  idé,  hvis  vi 
som  medlemmer  af  Kirken 
kunne  tage  del  i  denne 
form  for  skolearbejde.  Som 
forberedelse  til  næste  valg 
til  skolebestyrelserne,  har 
Kirkens  Informationstjene- 
ste udarbejdet  en  brochure, 
der  kortfortæller  lidt  om  ar- 
bejdet i  en  skolebestyrelse. 
Derudover  kan  man  rekvi- 
rere materiale  fra  Kommu- 
neservice og  fra  Skole  og 
Samfund. 

God  arbejdslyst  til  de  sø- 
skende, som  allerede  har 
»taget  arbejdstøjet  på.« 

Carl'johan  Grahe  er  Århus 
Stavs  informationschef. 


Vil  du  møde  en  inte- 
ressant ung  mand?  Så 
tag  til  Roskilde.  Der  bor 
nemlig  Johan  Colvig,  på  1 7 
år,  medlem  af  københavns 
Stavs  Roskilde  Ward.  Johan 
er  ved  første  syn  vel  en  me- 
get normal  ung  mand.  Dog 
vil  det  ikke  tage  dig  ret 
længe  at  finde  ud  af,  at  det 
er  han  slet  ikke.  Stjernens 
redaktion  har  haft  en  sam- 
tale med  Johan,  der  var 
yderst  interessant,  og  under- 
tegnede var  nød  til  at  be- 
nytte adskillige  opslagsvær- 
ker for  at  få  en  forståelse  af, 
hvad  samtalen  gik  ud  på. 
Johan  vil  nemlig  være  vi- 
denskabsmand. Det  ved 
han  allerede  på  nuværende 
tidspunkt. 


Fandt  bog  på  bibliotek 

Det  hele  begyndte  for  fire 
år  siden,  da  Johan  var  på 
det  lokale  bibliotek.  Der  så 
han  en  bog  om  stjerneforsk- 
ning. Den  så  god  ud,  så  den 
blev  lånt  med  hjem.  Det 
var  kærlighed  ved  første 
blik.  D.v.s.  natteblik.  Johan 
gik  nemlig  straks  i  gang 
med  at  udforske  stjernehim- 
len fra  et  godt  mørkt  sted, 
og  det  har  han  gjort  lige  si- 
den. 

Københavns  Universitet 

Johan,  der  i  øjeblikket  går  i 
1  G  på  Himmelev  gymnasi- 
um, ved  stensikkert,  at  han 
gerne  vil  læse  Kosmologi 
(studiet  af  universet)  på 
Københavns  Universitet. 


»Det  ligger  helt  fast«  siger 
Johan,  der  har  vidst,  hvad 
han  ville  lige  siden  han  var 
13  år  gammel. 

Ud  som  missionær 

Trods  planerne  for  en  lang 
videre  uddannelse  og  en 
karriere  indenfor  astronomi, 
kommer  Kirken  i  første 
række.  Johan  vil  efter  endt 
studentereksamen  på  missi- 
on, og  det  må  meget  gerne 
være  her  i  Danmark.  -  Jeg 
synes,  at  jeg  som  dansker 
har  en  stor  indsigt  i  det 
danske  sprog,  og  vil  kunne 
hjælpe  arbejdet  frem  på  en 
helt  anden  måde,  siger  Jo- 
han, der  allerede  nu  er  ved 
at  spare  sammen  til  missio- 
nen. 


Johan,  17  år,  vil  læse 
Kosmologi  på  universitetet 


Johan,  der  udover  sit  gym- 
nasiestudium,  også  deltager 
i  seminar  og  Kirkens  spej- 
derprogram, føler  han  bliver 
fuldt  ud  accepteret  af  sine 
klassekammerater,  der  alle 
ved,  at  han  er  medlem  af 
kirken. 

S.P. 

Projekt  Familie  Avisen 


FamilieA  visen 


UU(>!VKT  iFjKSU  KKiST)  KifiKt  Xi  StPSIE  tUc;E5  liKi  (.t6*  APKIf.  1994 


Hvad  i  alverden  er  det 
for  en  familie,  der 
gemmer  1 50  kg  mel  under 
sengen?  Hvem  er  det  der 
hellere  vil  være  sammen 
med  familien  end  venner- 
ne, når  der  skal  festes? 
Hvad  med  familiens  datter 
på  5  år;  der  holder  taler  om 
søndagen. 

Ja,  der  er  mange  speciel- 
le familier.  De  findes  i  vores 
kirke  over  hele  landet. 
Mennesker,  der  holder  af 
hinanden,  der  kan  lide  at 
være  sammen  og  gøre  noget 
for  hinanden.  Uanset  om 
det  er  en  lille  familie  eller 
en  stor. 

FN 's  Familieår 
I  1994  er  det  FN's  familieår, 
og  i  den  anledning  vil  Kir- 
ken fokusere  på  vigtigheden 
af  stærke  familier.  Det  har 
altid  været  et  særkende  hos 
Jesu  Kristi  Kirke  af  Sidste 
Dages  Hellige,  at  familien 
kommer  først  i  tilværelsen. 

1  det  sidste  halve  år  har 
kirkens  informationstjene- 
ste arbejdet  på  at  lave  en 
familieavis.  1  denne  avis  vil 
vi  fortælle  om  en  del  af  de 
mange  familier  der  er  et  ek- 
sempel for  andre. 

Kirkens  programmer 
gennem  individuelle 
familier 

Avisen  vil  fortælle  om  kir- 
kens principper,  set  ud  fra 
forskellige  familiers  ople- 
velser. Om  de  principper, 
der  giver  glæde  og  sam- 


Sådan  kommer  ; 
til  at  se  ud.  Avisen 
Kirkens  stilling  til 
(Foto: 

menhold.  Der  er  artikler 
om  Kirkens  organisationer. 
Hjælpeforeningen,  primary, 
APUP  o.s.v.,  og  hvad  disse 
organisationer  betyder  for 
de  enkelte  medlemmer. 
Det  er  jo  ingen  hemmelig- 
hed, at  netop  Kirkens  pro- 
grammer er  med  til  at  ud- 
vikle os  alle,  både  individu- 
elt og  som  familie.  Det  er 
noget,  vi  gerne  vil  fortælle 
andre  om. 

Alle  har  oplevelser 

Vi  har  alle  nogle  oplevelser, 
som  vi  føler  er  værd  at  for- 
tælle andre  om.  Er  vi  ikke 
også  mange  gange  blevet 
spurgt  om  forskellige  prin- 
cipper? Hvorfor  har  du  mel 
under  sengen?  Hvorfor 


»Familieavisen« , 
vil  forhåbentlig  gøre 
familien  helt  klar. 
:  TD). 

drikker  1  ikke  alkohol? 
Hvorfor  betaler  1  10%  af  je- 
res løn  til  Kirken?  Jo,  der  er 
mange  ting  som  folk  spør- 
ger om.  Det  er  tit  godt  at 
give  et  svar  ud  fra  personli- 
ge oplevelser,  og  hvad  det 
egentlig  har  betydet  for  den 
enkelte.  Det  er  godt  at  vise 
at  det  hele  ikke  er  afsavn 
og  surt  slid,  men  derimod 
en  tilværelse  med  glæde  og 
lykke.  Det  er  noget  som 
mange  mennesker  idag  ikke 
har  i  deres  tilværelse.  Med- 
lemmer af  kirken  har  tit  en 
anden  og  positiv  måde  at  se 
mange  ting  i  tilværelsen  på. 
Kan  vi  hjælpe  andre  med  at 
se  tingene  på  samme  måde, 
vil  meget  være  nået.  Spe- 
cielt når  det  gælder  om  at 


skabe  et  samfund  med  nog- 
le af  de  værdier,  der  frem- 
mer familiesammenholdet. 

Udkommer  snart 

Familieavisen  udkommer 
om  ca.  2  måneder,  og  den 
vil  blive  uddelt  i  2  områder 
i  Danmark;  nemlig  Roskil- 
de og  Horsens. 

I  avisen  vil  der  være  om- 
tale af  disse  to  ward,  der  er 
tilknyttet  disse  byer.  Vi  for- 
tæller om  hvad  der  netop  er 
specielt  ved  Roskilde  og 
Horsens.  Hovedparten  af  de 
familier  vi  fortæller  om,  vil 
være  fra  disse  områder.  Der 
vil  være  en  invitation  til 
læseren  om  at  besøge  kir- 
ken og  deltage  i  nogle  af  de 
aktiviteter  vi  kan  tilbyde. 

Ekstra  aktivitet 

1  den  periode,  hvor  avisen 
udkommer,  vil  der  ske  en 
hel  del  på  mange  områder, 
så  gæsterne  kan  få  et  godt 
og  positivt  indtryk  af  vores 
kirke.  1  Roskilde  vil  der  bli- 
ve vist  en  del  film  i  lokal 
TV,  og  Horsens  vil  også  gø- 
re en  ekstra  indsats  på  det 
PR-mæssige  område. 

Kirkens  medlemmer, 
som  ikke  netop  bor  i  Ros- 
kilde eller  Horsens,  kan  få 
et  eksemplar  af  avisen  ved 
at  henvende  sig  til  Kirkens 
informationstjeneste  i  Kø- 
benhavn. 

Hennrik  Als ,  Københavns  3 . 
Ward,  arbejder  som  Informa- 
tionschef i  Københavns  Stav. 

Fastelavnsfest 
i  Fredericia 


De  unge  arrangerer  selv  stor 
fest  for  hele  wardet.  Festen  er 
en  kæmpesuccess 


I forbindelse  med  wards- 
konferencen  i  Fredericia 
d.  12.  og  13.  februar,  havde 
APUP  påtaget  sig  opgaven 
med  at  arrangere  en  faste- 
lavnsfest, som  skulle  være 
for  hele  wardet. 

Det  var  en  opgave,  som 
de  unge  gik  op  i  med  liv  og 
sjæl,  lige  fra  planlægnings- 
fasen af. 

Først  skulle  der  udarbej- 
des nogle  udvalg.  Nogle 
stod  for  PR,  andre  for  akti- 
viteter, andre  igen  for  pynt 
og  indretning,  og  sidst  men 


ikke  mindst  var  der  et  ud- 
valg, som  tog  sig  af  diverse 
fødevarer. 

Sjov  navneleg 

Aftenen  forløb  stille  og  ro- 
ligt. Så  snart  man  kom  fik 
man  en  seddel  på  ryggen, 
med  et  navn  på  en  kendt 
person.  Opgaven  var  så  at 
finde  ud  af,  hvem  man  var, 
så  man  derved  kunne  opnå 
kendskab  til  ens  siddeplads. 
Man  blev  nemlig  placeret 
ved  borde  efter  kategori. 
F.eks.  var  der  en  kategori 


^akob 


med  kongelige  og  en  med 
Matador-personer. 

Nu  havde  man  så  mulig- 
heden for  at  hygge  og  snak- 
ke, mens  man  spiste  pølser 
og  kartoffelsalat  eller  hot- 
dogs og  drak  en  hel  masse 
sodavand!  Overskuddet  fra 
festen  skulle  nemlig  bl.a.  gå 
til  spejderuniformer  til 
drengene. 

Katten  af  tønden 

Efterhånden  blev  det  tid  til, 
at  børnene  skulle  slå  katten 
af  tønden.  Det  var  en  stor 
succes.  En  gæst  udefra  blev 
den,  der  slog  tønden  ned, 
og  inden  i  den  var  der  en 
masse  slikposer  til  børnene. 
Senere  blev  det  så  de  voks- 
nes tur.  Her  var  det  br.Jan 
Molbech,  som  skulle  vise 
sig  som  sejrherre! 

I  løbet  af  aftenen  var  der 
også  arrangeret  Karooke 
sang.  Her  havde  en  deltager 
fra  hvert  bord  mulighed  for 
at  krænge  sin  sjæl  ud  i  en 


Den  pyntede  sal 
i  Fredericia. 
(Foto  N.E.  Ilskov) 


selvvalgt  sang,  hvor  i  det 
mindste  musikken  var  i  or- 
den. Det  var  rigtig  sjovt. 
Vinderen  af  Karooke  blev 
br.  Thomas  Bornemann, 
med  »Love  me  Tender«.  - 
En  velfortjent  sejr!  (det  sy- 
nes jeg  da  selv....) 

Man  kan  jo  ikke  have 
en  fastelavnsfest  uden  en 
»bedst  udklædt«,  og  natur- 
ligvis var  der  også  en  sådan. 
Det  blev  str.  Karen  E.  An- 
dersen, der  var  klædt  ud 
som  Marie  Stuart.  Heller 
ikke  her  behøvede  dom- 
merne at  være  det  mindste 
i  tvivl! 

Alt  i  alt  var  det  en  hyg- 
gelig aften,  som  alle  kunne 
være  med  til  og  gå  beriget 
hjem  fra.  Fra  starten  af  hav- 
de ideen  været,  at  det  skul- 
le være  en  Wards-familie 
fest,  og  dette  idégrundlag 
blev  i  hvert  fald  ikke  gjort 
til  skamme. 

De  unge  skal  have  ros 
for  en  velarrangeret  fest. 

Thomas  Bornemann 


Thomas  Bornemann  er  med- 
lem af  Unge  Mænds  præsi- 
dentskab i  Fredericia  Ward. 

To  vidner  om  kristus  er  fint  illustreret  her.  (Foto  SP) 


Stor  udstilling  i  lokalt 
medborgerhus 


Familien  var  i  fokus 
da  medlemmer  fra 
Københavns  Stavs 
3.  ward  arrangerede 
udstilling  i  det  lokale 
medborgerhus. 


Familien  i  fokus«  var 
temaet  på  en  stor  ud- 
stilling afholdt  i  Søborg 
medborgerhus  søndag  den 
20.  februar  1994-  Udstillin- 
gen, der  var  arrangeret  af 
Københavns  3.  Ward,  kørte 
hele  dagen,  og  viste  på 
mange  forskellige  måder 
Kirkens  stærke  holdning  til 
familien. 

Selve  udstillingen  bestod 
af  en  række  boder,  der  de- 


monstrerede diverse  lær- 
domme og  principper  der 
alle  har  stor  betydning  for 
familien.  Børneopdragelse, 
forråd,  visdomsordet,  72-ti- 
mers  overlevelses  udstyr, 
slægtsforskning  o.s.v. 

Godt  medborgerhus 

Gladsaxe  kommune  har  et 
pragtfuldt  medborgerhus 
kun  få  minuters  gang  fra 
kirken.  Det  er  udstyret  med 
et  kæmpelokale,  der  kan 
benyttes  af  alle  kommunes 
borgere,  så  længe  arrange- 


Slægtsforskning  kan 
også  gøres  på  computer, 
selv  af  de  helt  små. 
(Foto  SP) 

mentet  er  gratis.  I  et  forsøg 
på  at  vende  os  ud  mod  lo- 
kalsamfunidet  blev  dette 
projekt  født.  Søborg  med- 
borgerhus ligger  centralt  ud 
til  byens  hovedgade,  og  mu- 
lighedden for  at  nå  ud  til 
folk  er  god  her.  Håbet  var 
at  nå  nogle  mennesker,  der 
måske  ikke  ville  være  kom- 
met forbi  kirken,  og  måske 
fandt  medborgerhuset  min- 
dre truende. 

1994  FN's  familieår 

Da  1994  er  udråbt  som  FN's 
familieår,  besluttede  man  at 
bruge  dette  som  anlednin- 
gen til  at  vise  naboer  og  lo- 
kale samfundsledere  Kir- 
kens holdning  til  familien. 
Alle  sejl  blev  sat  ind.  War- 
dets  missionsleder,  stavens 
informations  medarbejder, 
biskoprådet,  hjælpeforenin- 
gen og  APUP  blev  involve- 
ret. Fuldtidsmissionærene  i 
3.Ward  brugte  meget  tid  på 
at  planlægge  selve  udstillin- 
gen. 

Der  blev  sendt  presse- 
meddeleser  til  alle  lokalavi- 


ser og  også  tre  store  dagbla- 
de. En  brochure  blev  af  de 
unge  uddelt  til  ca.  300  hus- 
tande omkring  kirken,  og 
lørdagen  før  udstillingen 
blev  et  flere  meter  langt 
banner,  malet  af  biskoppen 
selv,  hængt  uden  på  med- 
borgerhuset. 

Der  blev  bagt  kager  i 
lange  baner,  og  bøger  og 
brochurer  blev  hentet  hjem 
fra  distributionscentret  i 
kassevis.  Alt  var  klart.  Søn- 
dag morgen  løb  halvdelen 
af  wardet  rutegang  mellem 
kirken  og  medborgerhuset. 
Udstillingen  var  faktisk  flot 
og  gav  et  godt  indtryk  af 
Kirken  og  vores  syn  på  fa- 
milien. 

Det  ville  være  synd  at 
sige,  at  udstillingen  blev 
overrendt  af  fremmede, 
men  ved  dagens  slutning 
havde  der  dog  været  en 
snes  gæster,  der  ikke  blot 
hurtigt  så  på  udstillingen, 
men  også  blev  hængende 
og  så  kirkens  film  og  hygge- 
de sig  med  missionærer  og 
medlemmer. 


Far  til  syv  hovedtaler 

Kulminationen  på  dagen 
var  et  foredrag  holdt  af  Erik 
Toft,  far  til  syv  børn  i  alde- 
ren 6  til  26.  Erik,  der  idag 
har  en  ledende  stilling  in- 
den for  finansverdenen,  gav 
de  fremmødte  en  pragtfuld 
beskrivelse  af  sit  liv  som  far 
til  syv.  Det  blev  til  en  her- 
lig gennemgang  af  familieli- 
vet set  med  Eriks  øjne.  Selv 
er  han  et  produkt  af  60er- 
nes  »revolution«,  men  de- 
monstrerede fint  hvordan 
han  ved  at  putte  familieli- 
vet i  fokus  havde  fået  alt 
andet  til  at  fungere  med 
stor  success. 

-  Målet  må  være  at  op- 
nå god  livskvalitet  hele  li- 
vet igennem,  ikke  kun  en 
kort  periode,  sagde  Erik 
Toft.  Han  demonstrerede 
fint,  hvordan  dette  kan  op- 
nås gennem  et  rigt  familie- 
liv. 

-  Fremtiden  er  afhængig 
af  familierne,  sluttede  han 
sit  foredrag  med  at  sige,  og 
alle  gik  opbyggede  fra  hans 
inspirerende  ord. 


Eril  Toft,  udstillingens 
gæstetaler.  (FotoSP) 


Måske  bliver  folk  ikke  døbt 
i  tusindvis  på  grund  af  den- 
ne udstilling,  men  indstil- 
lingen i  wardet  var  helt 
klart  at  »vi  prøvede  da  no- 
get.« Det  vil  man  i  3.  Ward 
blive  ved  med. 

SP 

Primarybøm  redder  julen 


300  gaver  til  flygtningebørn  givet 
at  primarybørn  i  Københavns  Stav 


For  186  jugoslaviske 
flygtningebørn  blev  ju- 
len 1993  reddet.  Sækkevis 
af  gaver  givet  af  Køben- 
havns stavs  primarybørn, 
blev  slæbt  om  bord  på 
flygtningeskibet  »Flotel 
Europa«. 

Det  hele  begyndte  helt 
tilbage  i  efteråret  1992.  80 
lastbiler  skulle  afgå  til  det 
tidligere  Jugoslavien  med 
indsamlet  vintertøj.  Søster 
Marete  Holst,  medlem  af 
Allerød  ward,  ringede  til 
Dansk  Flygtningehjælp  og 
tilbød,  at  en  gruppe  menne- 
sker, nemlig  EV'eme  fra 
kirken,  gerne  ville  hjælpe 
med  at  samle  ind. 

Tøj  givet  til  flygtninge 

Det  viste  sig  imidlertid  at 
tøjet  kun  kunne  hentes  på 
Lolland  Falster,  og  der  stod 
EV'erne  så  med  alt  tøjet. 


Røde  Kors  henviste  til  en 
butik  i  Rødovre,  der  viste 
sig  at  være  en  genbrugsbu- 
tik. Det  var  ikke  ligefrem 
det  man  ønskede  at  gøre 
med  det  indsamlede  tøj. 
Der  blev  derfor  fundet  frem 
til  flygtningeskibet  »Flotel 
Europa,«  der  huser  ca.  1000 
jugoslaviske  flygtninge. 
Alle  er  flygtet  fra  det  bor- 
gerkrigsramte Jugoslavien 
og  er  kommet  til  Danmark 
med  meget  få  personlige 
ejendele. 

Tøjet  blev  modtaget  med 
stor  glæde,  og  hjalp  helt  sik- 
kert med  til  at  forbedre  disse 
menneskers  vilkår. 

-  Jeg  kørte  derfra  helt 
knust  indeni  over  disse 
menneskers  skæbne,  og 
dybt  taknemlig  over  mine 
egne  gode  forhold,  siger 
Marete  Holst. 

Da  Marete  hen  på  som- 
meren 1 993  atter  følte  trang 
til  at  gøre  noget  for  disse 
mennesker,  kontaktede  hun 
stavens  hjælpeforenings- 
præsidentinde  Birgit  Bende- 
ke.  Stavens  søstre  sluttede 
endnu  engang  op  om  tjene- 
steprojektet, og  25-30  sæk- 
ke med  tøj  blev  atter  depo- 
neret på  flygtningeskibet. 

Gammel  symaskine 

Denne  gang  fulgte  også  en 
symaskine  med.  Nok  var 
den  gammel,  men  glæden 


Et  lille  kram 
fra  julemanden. 
(Foto  MH) 


Julemanden  uddeler  gaver.  (Foto  MH) 


var  stor  hos  Raza,  der,  med 
tårer  i  øjnene  fortæller,  at 
hun  i  16  år  har  været  pro- 
fessionel syerske  i  Jugoslavi- 
en, men  ikke  har  rørt  en  sy- 
maskine, siden  hun  er  kom- 
met til  Danmark  i  februar 
1993.  Hun  fortæller  om  de 
tragiske  omstændigheder, 
hvorunder  7  af  hendes  fa- 
miliemedlemmer er  blevet 
dræbt,  og  de  mén,  det  har 
sat  i  sindet. 

Primarybørn 

er  meget  gavmilde 

Nogen  tid  før  jul  var  det  så 
tid  til,  at  Marete  atter  ryk- 
kede ud.  Denne  gang  gik 
ideen  ud  på  at  involverer 
alle  vores  primarybørn.  Pia 
Rasmussen,  stavens  prima- 
rypræsidentinde,  var  med 
på  ideen  om,  at  kirkens 
børn  gav  af  deres  legetøj  til 
de  omkring  186  flygtninge- 
børn, der  bor  på  skibet. 

-  Jeg  havde  aldrig  troet, 
der  ville  komme  så  mange 
pakker  ind,  sagde  Marete 


Holst,  men  stor  var  min 
glæde  da  vi  kunne  over- 
række den  ansvarlige  næ- 
sten 300  pakker  fra  vor  kir- 
kes børn. 

De  fleste  gaver  var  fint 
pakket  ind,  med  tegninger 
og  kort  lavet  af  børnene. 
Juleaften  gik  skibets  jule- 
mand fra  kahyt  til  kahyt 
og  delte  ud  af  de  mange  ga- 
ver. Det  tog  ham  over  6  ti- 
mer, og  jubelen  var  stor 
blandt  de  mange  flygtnin- 
gebørn. 

-  Jeg  tænker  ikke  på  dis- 
se projekter  som  en  missio- 
næropgave, siger  Marete 
Holst,  men  det  hjælper  mig 
til  at  have  det  lidt  bedre 
med  min  samvittighed. 
Hvor  mange  gange  har  Gud 
ikke  opfyldt  mine  ønsker? 

-  Det  mindste  jeg  kan 
gøre  er  vel  at  finde  på  no- 
get at  gøre  for  min  næste, 
afslutter  denne  enestående 


søster. 


SP 

Indsend  et  dagbogsblad 
om  en  dag  i  dit  liv«  lød 
opgaven,  der  blev  tilbudt 
alle  danskere  af  National- 
museet. Denne  dag  skulle 
nærmere  betegnet  være  d. 
19.  september,  1992.  Det 
gjorde  søster  Nina  Ander- 
sen fra  Fredericia  Ward,  og 
det  kom  der  en  masse  godt 
ud  af.  Både  for  hende  selv, 
men  så  sandelig  også  for 
Kirken. 

Søster  Andersen  skrev 
nemlig  så  interessant  om  sig 
selv  og  sin  familie,  at  en 
journalist  fra  Danmarks  Ra- 
dio blev  interesseret  i  at  læ- 
re hende  lidt  nærmere  at 
kende. 

Dette  bekendtskab  resul- 
terede i  en  halv  times  ra- 
dioudsendelse på  DR 's  PI. 
Vel  at  bemærke  en  halv  ti- 
me hvor  Nina  Andersen  og 
hendes  9-årige  søn  var  de 
eneste  medvirkende. 


Mor  til  syv 

Som  medlem  af  Kirken  er 
det  jo  ikke  så  usædvanligt 
at  være  mor  til  en  stor  bør- 
neflok. Det  er  det  imidler- 
tid i  dagens  Danmark.  Så 
da  søster  Andersen  i  sin 
dagbog  reflekterede  lidt 
over  alle  sine  børn  og  deres 


Andreas  på  hospitalet 
efter  kemoterapi. 
(Foto  N.A.) 


Radiostjerne 
fra  Fredericia 


Dagbog  indsendt 

til  Nationalmuseet  førte 

til  radioudsendelse 


forskellige  gøremål,  fik  det 
hende  til  at  skille  sig  noget 
ud  fra  mængden. 

Søster  Andersen  havde 
i  mange  år  været  sygemeldt 
på  grund  af  en  dårlig  ryg  og 
var  netop  på  dette  tids- 
punkt kommet  i  arbejde 
gennem  et  program  kaldet 


»jobtilbud«.  Det  var  hun  så 
glad  for. 

Det  blev  der  skrevet  om 
i  dagbogen.  Det  var  dog 
utroligt  synes  journalisten. 
En  dansker  der  er  glad,  for 
at  være  i  arbejde.  Det  var 
bare  et  par  af  de  ting,  der 
gjorde  at  søster  Andersen 
var  en  kvinde,  der  udskilte 
sig  fra  mængden. 

Søn  har  leukæmi 

Andreas,  ni  år,  er  Ninas 
yngste  søn.  Han  er  en  gan- 
ske normal  dreng  at  se  og 
høre  på.  Det  har  han  bare 
ikke  hele  tiden  været.  An- 
dreas har  leukæmi.  Det  er 
en  alvorlig  sygdom,  der  re- 
sulterer i  en  høj  dødelighed 
blandt  børn. 

Fortsættes  næste  side 

Andreas  i 

isolation  på  hospitalet. 
(Foto  N.A.) 

Fortsat  fra  forrige  side 

Andreas  var  4  år,  da  man 
fandt  frem  til  sygdommen, 
og  hans  liv  har  faktisk  ikke 
været  normalt  siden. 

I  en  periode  på  to  år  var 
Andreas  nødt  til  at  være 
isoleret.  Det  var  utroligt 
svært  både  for  ham,  men 
også  for  hele  familien  og 
hans  venner.  På  grund  af 
infektionsfaren  måtte  An- 
dreas ikke  være  sammen 
med  nogen.  Der  var  dog  en 


undtagelse,  og  det  var  en 
lille  legekammerat,  der  al- 
lerede havde  haft  alle  bør- 
nesygdomme, og  havde  en 
mor,  der  var  sygeplejerske. 
Om  søndagen  blev  der  i 
kirken  reserveret  et  lokale, 
som  ingen  i  wardet  måtte 
komme  ind  i.  Dette  lokale 
var  til  Andreas,  der  således 
stadig  kunne  komme  i  kir- 
ke sammen  med  sin  familie. 
Andreas  har  været  igen- 


nem alle  slags  behandlinger 
der  kan  forbindes  med 
kræft.  Blandt  andet  kemo- 
terapi, hvor  han  mistede  alt 
sit  hår.  Det  er  ikke  altid  lige 
sjovt,  men  han  har  holdt 
modet  oppe. 

Radioudsendelse 

Netop  på  grund  af  de  ting 
Nina  Andersen  skrev  om 
sin  yngste  søn,  blev  Dan- 
marks Radio  interesserede  i 
at  lave  en  udsendelse  om 
Nina  og  Andreas. 

Journalisten  kom  på  be- 
søg, og  der  blev  snakket. 
Nina  fortalte  om  sine  inte- 
resser og  hobbyer,  men  sam- 
talen kom  hurtigt  ind  på 
Kirken  og  Ninas  tro.  Da 
udsendelsen  var  færdigredi- 
geret, handlede  den  faktisk 
kun  om  Kirken,  hendes  tro 
og  Andreas'  sygdom. 

Andreas  gav  også  sit  be- 
syv med,  og  det  kom  lidt 
bag  på  hans  mor,  da  han 
begyndte  at  fortælle  om 
dåb  for  de  døde.  Også  den- 
ne situation  blev  klaret  fint. 


Positiv  respons 

Som  resultat  af  udsendelsen 
har  søster  Andersen  haft 
megen  mulighed  for  at  tale 
med  folk  om  Kirken,  og  re- 
aktionerne på  udsendelsen 
har  været  meget  positive. 
Et  takkebrev  fra  journali- 
sten, der  lavede  udsendel- 
sen er  nu  blandt  Ninas  kæ- 
re minder. 

Herren  straffer  ikke 

Trods  mange  hårde  tider 
med  sygdom  (en  datter  i 
Californien  har  netop  fået 
konstateret  sklerose,  Nina 
selv  har  dårlig  ryg,  Andreas' 
leukæmi)  har  Nina  aldrig 
følt,  at  Herren  har  straffet 
hende  eller  hendes  familie. 

-  Sygdom  er  hver  mands 
herre,  siger  Nina,  der  dog 
tilføjer,  at  det  nogle  gange 
kan  være  svært  at  se,  hvad 
formålet  med  disse  prøvel- 
ser er. 

-  Herren  tillader,  at  vi 
bliver  prøvet,  for  at  gøre  os 
stærke. 

RED. 


Ser  du  TV-serier? 


u  synes  måske,  at  det 
er  harmløst  at  se  et 


fjernsynsprogram  regelmæs- 
sigt og  at  det  kun  er  under- 
holdning, men  vores  hold- 
ninger og  adfærd  kan  blive 
påvirket,  når  vi  fordyber  os 
i  tvivlsom  underholdning. 

Har  personerne  i  TV-se- 
rierne  de  værdier,  du  har? 
Er  du  enig  med  dem  i  de 
beslutninger,  de  tager?  Viser 
udsendelserne  mennesker, 
der  vælger  det  gode  og  det 
positive? 

Ældste  Neal  A.  Max- 
well sagde  ved  aprilkonfe- 


rencen i  1993,  at  TV-stati- 
onernes  ledelser  benægter, 
at  deres  programmers  ind- 
hold øver  en  dårlig  indfly- 
delse på  seerne,  alt  imens 
de  samme  TV  stationer 
sælger  reklamer  der  lover 
at  ændre  folks  adfærd. 

Jeres  forældre  og  ledere 
er  bekymrede  for,  at  en 
konstant  strøm  af  fordær- 
vede ideer  skal  få  en  dårlig 
indflydelse  på  jeres  forståel- 
se af,  hvad  der  er  godt  og 
rent.  Du  vil  måske  sige,  at 
du  er  stærk  nok,  og  at  du 
har  en  god  forståelse  for, 


hvad  der  er  godt  og  dårligt, 
men  så  prøv  denne  lille  test 
for  at  se  om  det,  du  har  set 
på  TV,  har  haft  indflydelse 
på  dine  holdninger. 

Husk  tilbage  på 
dengang  du  begyndte 
at  se  programmet 

Var  der  ikke  scener  i  pro- 
grammet, som  du  blev  cho- 
keret over?  Hvis  du  tænker 
over  det,  vil  du  måske  fin- 
de, at  programmet  ikke  rig- 
tig chokerer  dig  mere.  Nog- 
le eksperter  siger,  at  man 
bliver  ufølsom.  Hvis  du  ser 


bedrageri  eller  grusomhed 
eller  vold  eller  umoralitet 
tit  nok,  vil  dit  sind  ikke 
længere  holde  op  med  at 
modarbejde  accepten  af  så- 
danne onder. 

Vanedannende 

En  anden  dårlig  ting  ved 
serier  er  deres  vanedannen- 
de natur.  Med  andre  ord, 
tilrettelægger  du  dit  liv,  så 
du  kan  se  et  bestemt  TV- 
program.  Kan  du  gå  en  dag, 
en  uge,  eller  en  måned 
uden  at  se  det?  Intet  så  tri- 
vielt som  et  TV-program 

burde  have  en  sådan  kon- 
trol over  dig. 

Dine  kirkeledere  er 
ikke  de  eneste,  som  råder 
dig  fra  at  se  vold  og  umora- 
litet i  fjernsynet  eller  i 
biografen.  Faktisk  har  den 
artierikanske  regering  truet 
med  at  blande  sig,  hvis 
fjernsyns-  og  filmprodu- 
center ikke  ændrer  de  ting, 
de  viser  i  film.  Forældre- 
grupper er  utilfredse  med, 
at  deres  børn  bliver  udsat 
for  ugudelighed  forklædt 
som  underholdning.  Socio- 
loger præsenterer  resulta- 
ter, som  viser  en  forbindel- 
se mellem  volden  vist  i 
fjernsynet  og  den  tiltagen- 
de vold  begået  af  børn 
og  voksne. 

For  rigtig  at  kunne  for- 
stå, hvorledes  en  TV-serie 
påvirker  dig,  må  du  undgå 
den.  Vi  vil  gerne  opfordre 
dig  til  at  undgå  din  ynglings 
TV-serie  i  en  måned.  Først 
vil  det  være  svært,  ligeså 
svært  som  at  ændre  enhver 
anden  vane.  Men  som  ti- 


den går,  og  du  bliver  vant 
til  at  lave  andre  ting,  tror  vi 
på,  at  du,  ved  slutningen  af 
måneden,  vil  have  en  følel- 
se af  frihed  og  måske  endda 
lettelse. 

Flere  læsere  skrev  ind  og 
sagde,  at  de  ikke  indså, 
hvor  meget  de  blev  påvir- 
ket af  TV-serier,  før  de 
holdt  op  med  at  se  dem.  Da 
indså  de,  at  de  var  blevet 
påvirket  af  ondskab  uden  at 
vide  det.  De  var  begyndt  at 
acceptere  nogle  af  de  ting 
vist  i  TV-serierne  som  den 
normale  måde  at  handle  på 
i  samfundet. 

Du  kan  vælge  de  gode 
ting  i  livet.  Men  det  er 
nødvendigt,  at  du  holder  op 
med  at  se  skildringer  af  det 
onde.  Test  rådet  fra  dine  le- 
dere i  Unge  Piger.  Det  er 
først,  når  du  slukker  for  TV- 
serierne,  at  du  kan  se  deres 
indflydelse  klart. 


NE 


SPØRGSMÅL; 

Synes  du  det  er  ok  at  sidde 
og  se  på  serier  på  fjernsynet? 


David  Meilsøe,  20, 
København  3  ward 

Jeg  har  brugt  meget  tid  med  at  sidde  og  kigge 
på  dem,  men  når  jeg  tænker  over  det,  er  det  jo 
faktisk  spild  af  tid.  Det  ville  jo  nok  være  bedre 
at  bruge  den  tid  på  at  studere  i  skrifterne.  Hvis 
man  bliver  ved  med  at  sidde  at  se  på  alle  de 
forfærdelige  ting,  der  sker,  bliver  man  så  vant 
til  det,  at  når  man  ser  det  i  det  virkelige  liv, 
synes  man  ikke,  at  det  er  så  slemt. 


Sally  Ahlmann,  22, 
Slagelse  gren. 

Jeg  synes,  det  er  tidsspilde.  Seri- 
erne er  rimeligt  latterlige.  Jeg  tror 
også,  at  for  mange  mennesker  tager  det  alt  for 
alvorligt.  Det  er  noget,  de  baserer  deres  hver- 
dag på.  Så  får  man  faktisk  et  falskt  billede  af 
hverdagen. 


Mette  G  jump,  20, 
Allerød  ward 

Jeg  synes,  at  det  er  op  til  folk 
selv,  om  det  kan  give  dem  noget 
godt.  Hvis  folk  gider  at  se  på  det,  er  det  da  i  or- 
den. Jeg  har  ikke  selv  tid  til  at  følge  med  i  det. 
Så  synes  jeg  hellere  at  folk  skal  huske  at  se 
fodboldlandskampe. 


Karoline  Kreiherg,  15, 
Odense  I  ward. 

Jeg  ser  det  aldrig  TV-serier.  Jeg 
synes,  at  man  kan  fciretage  sig  så 
mange  andre  ting,  der  er  meget  vigtigere.  Det 
er  også  dumt  at  planlægge  sit  liv  omkring  en 
serie.  Der  må  være  mange  ting  der  er  vigtigere 
end  at  sidde  og  se  på  sådannen  film. 

Der  skal  også  være 
lidt  tid  til  afslapning 
(Foto  LM) 


Den  nat  gik  omkring 
75  unge  mænd  mindst  25  km. 

(Foto:  LM) 


Personlig  sejr  er  vigtigere 


end 


en  varm 


sofa 


Unge  mænd  får  til  opgave 

at  skygge  deres  biskop  i  en  uge 


Pludselig  springer  Frank 
op  af  sofaen,  slukker 
fjernsynet  og  flår  telefonen 
ud  af  sin  storesøsters  hånd. 
Han  har  nemlig  lige  set 
Bjarnes  morses ignaler  med 
en  gamle  nefalygte.  Signa- 
let var  ikke  til  at  tage  fejl 
af:  Biskoppen  var  atter  på 
farten!!  Nu  var  der  kun  én 
ting  at  gøre;  få  fat  i  hans 
kone,  for  på  den  måde  at 
prøve  at  opsnuse,  hvor  han 
kunne  være  på  vej  hen. 


Sølvmærket 

Frank  er  13  år  og  diakon. 
Han  er  i  fuld  gang  med  at 
tage  sølvmærket  i  Unge 
Mænds  målsætningsprog- 
ram. 

-  Det  er  hårdt  arbejde, 
men  når  man  når  sit  mål, 
så  er  det  bare  det  hele 
værd,  fortæller  Frank.  Se 
for  eksempel  det,  jeg  er 
igang  med  i  øjeblikket  i 
kattegorien  »VI  OG  VER- 
DEN. *  Her  har  vi  selv 


fundet  på  en  aktivitet,  som 
vi  kalder  for  »detektiv.«  I 
sidste  uge  havde  vi  en  va- 
skeægte privatdetektiv  in- 
de og  fortælle,  hvordan 
han  arbejder. 

Vi  fik  blandt  andet  en 
masse  fif  om,  hvordan  man 
skygger  en  person,  uden 
han  ved  det,  og  hvordan 
man  finder  ud  af  folks  sko- 
nummer uden  at  bede  dem 
om  at  tage  skoene  af.  1 
denne  uge  skal  vi  så  prøve 
tingene  af  i  praksis.  Vi  har 
nemlig  fået  til  opgave  at 
kortlægge  biskoppens  fær- 
den i  en  hel  uge.  Hold  da 
fest,  hvor  har  han  mange 
møder. 


Forældrene  involveret 

-  Jeg  synes,  det  er  enormt 
fedt,  at  man  kan  får  lov  til 
at  definere  sine  egne  mær- 
ker. På  den  måde  kan  man 
nemlig  sætte  sig  nogle  mål 
inden  for  noget,  man  virke- 
lig interesserer  sig  for,  for- 
tæller Frank.  -  Vi  prøver 
også  at  lave  aktiviteter  vi 
kan  involvere  vores  foræl- 
dre i.  I  næste  måned  skal 
Jørgens  far  fortælle  os  om 
hans  computerjoh,  og  vi 
skal  prøve  selv  at  program- 
mere. 

-  Den  25.  februar  var  vi 
til  et  natløb  fortæller  Hei- 
no fra  Københavns  3. 
Ward. 

-  Nogle  af  os  manglede  sta- 
dig at  tage  AP-spejderliljen 
og  fra  vi  kom  fredag  aften 
kl  23:00  og  til  næste  mor- 
gen kl  5:30,  havde  vi  sagt 
spejderloven,  og  aflagt 
spejderløftet  så  mange, 
gange  at  ingen  af  os  kom- 
mer til  at  glemme  det. 

»Løbet  var  planlagt  for 
at  få  alle  Unge  Mænd  til 
mindst  at  tage  spejderlil- 
jen, som  man  få,r  når  man 
har  taget  AP-spejderprø- 
ven,  fortæller  Henrik 
Benthin,  der  er  spejderle- 
der i  Københavns  Stav.  - 
Vi  havde  75  tilmeldte  til 
denne  aktivitet,  som  alle 
gik  mindst  25  km  den  nat, 
(enkelte  følte  sig  inspireret 
til  at  gå  halvlange  omveje). 
Vi  er  utrolig  glade  for  for- 
ældrenes støtte.  Intet  vi 
gør  med  de  unge,  har  posi- 
tiv påvirkning  på  dem,  hvis 


Velfortjente 
forkriskninger 
(Foto  LM) 


ikke  forældrene  bakker  op, 
forsikrer  Henrik. 

Efter  en  ung  mand  har 
taget  AP-spejderliljen,  sam- 
mensætter han  frit  sine  gra- 
der i  målsætningsprogram- 
met  sammen  med  sin  vejleder. 

-  Få  dage  efter  disse  mål 
er  sat,  fortæller  Præsident 
Anton  Dalsgaard  fra  Kø- 
benhavns 4.  Ward,  afholder 
vi  en  aften,  hvor  vi  præsen- 
terer vores  mål  for  de  unges 
forældre.  Det  er  utrolig  vig- 
tigt, at  de  unge  arbejder 
med  mål,  de  virkelig  er  in- 
teresseret i,  og  lige  så  vig- 
tigt er  det,  at  deres  forældre 
bakker  dem  op«  slutter  An- 
ton. Han  var  nok  den  leder, 
der  gik  bedst  til  bollerne  og 


Ledere  og  ungemænd  i  natttens  mørke  (Foto  LM) 


den  varme  cacao  lørdag 
morgen,  mens  solen  stadig 
gik  op. 

-  Vi  ønsker,  at  alle  vo- 
res drenge  får  nogle  gode 
oplevelser  med  at  sætte  sig 
mål,  planlægge  og  ud-føre 


dem  og  blive  overbeviste 
om,  at  personlig  sejr  er  langt 
vigtigere  end  en  varm  sofa, 
afslutter  Henrik  Benthin. 

Tim  S.  Jensen,  er  råd^ver  i 
Københavns  Stavs  L/M. 


ÆLDSTE 
Marvin  }•  Ashton  død 


I  ^ 


Ældste  Marvin  J.  Ashton 
fra  De  Tolvs  Råd  er  fredag  den  25.  februar 
afgået  ved  døden.  Begravelsen  blev 
den  2.  marts  1994  afholdt  i  Tabernaklet 
i  Salt  Lake  City.  Ældste  Ashton 
var  78  år  gammel. 

Red. 

MORMON-OPLEVELSER 


Hjælp  i  Østberlin 


I sommeren  1993  vendte 
jeg  tilbage  til  Danmark 
med  mine  to  drenge  Mi- 
chael og  Christopher  på 
henholdsvis  6  og  3  år.  Efter 
næsten  15  år  i  USA  følte 
jeg  mig  tilskyndet  til  at  for- 
lade Californien  og  bosætte 
mig  i  Danmark,  om  ikke 
permanent,  så  i  et  godt 
stykke  tid.  Hus  og  indbo 
blev  solgt,  og  efter  megen 
pakken  og  med  9  kæmpe 
stykker  bagage  vendte  vi 
næsen  mod  København. 
Dette  skulle  imidlertid  ske 
via  Berlin,  da  vores  flysel- 
skab, hvor  vi  havde  opspa- 
rede billetter,  ikke  længere 
fløj  til  København.  En  fly- 
billet fra  Berlin  til  Køben- 
havn kostede  mere  end  he- 
le rejsen  fra  USA,  så  det 
blev  besluttet,  at  det  ville 
være  pragtfuldt  for  drenge- 
ne at  tage  toget  til  Dan- 
mark. Det  ville  kun  tage  en 
syv,  otte  timer  og  ville  være 
alletiders  mulighed  for  at  se 
Danmark.  Vi  steg  på  flyet  i 
drønende  hede  i  New  York, 
fløj  8  timer  til  Berlin  og  var 
knap  nok  steget  af  flyet,  før 
jeg  begyndte  at  føle,  at  det- 
te måske  ikke  var  så  god  en 
idé  alligevel. 

Det  var  hundekoldt.  Bør- 
nene var  trætte,  og  savne- 
de deres  hjem  og  ting.  Vi 
havde  bagage  nok  til  at 
kunne  klare  os  i  længere 
tid,  da  vi  ikke  vidste,  hvor- 
når vores  ting  ville  nå 
Danmark.  Der  stod  jeg  i 
Berlin  med  to  små  børn  og 
9  stykker  bagage  og  kunne 
faktisk  ikke  tale  tysk.  En 
taxichauffør  fik  med  be- 


svær al  vores  bagage  ind  i 
bilen,  og  kørte  os  gennem 
byen.  Der  var  en  smule  dis- 
kussion om,  hvilken  stati- 
on vi  skulle  til.  Mange  tog- 
ruter var  lavet  om,  da  Ber- 
linmuren blev  revet  ned. 
Det  endte  da  med,  at  vi 
blev  læsset  af  på  en  station 
i  det  gamle  Østberlin.  Efter 
megen  venten,  og  med  to 
nu  meget  trætte  og  kolde 
børn,  gik  det  op  for  mig,  at 
vi  var  blevet  sat  af  på  den 
forkerte  station.  Den  ene- 
ste løsning  var  at  slæbe  al 
bagagen  ti  perroner,  op  ad 
en  trappe,  og  så  tage  et  s- 
tog  tre  stationer,  for  så  at 
finde  det  rigtige  internatio- 
nale tog.  Det  var  nok  til  at 
tage  modet  totalt  fra  mig. 
Jeg  kunne  simpelthen  ikke 
slæbe  al  bagagen  selv.  Alle 
synes  at  være  totalt  ligegla- 
de med  os.  Det  var  tydeligt, 
at  vi  havde  brug  for  hjælp. 
Men  der  var  ingen  hjælp  at 
hente.  Jeg  havde  ikke  an- 
det valg  end  at  lade  en  stor 
del  af  vores  tasker  og  kuf- 
ferter stå,  og  så  begynde  at 
gå  med  noget  af  bagagen. 
Efter  flere  ture  frem  og  til- 
bage lykkedes  det  mig  en- 
delig at  komme  op  på  den 
rigtige  perron  med  alle 
vores  ting. 

Efter  nogle  minutter  der, 
gik  det  dog  ret  hurtigt  op 
for  mig  at  jeg  aldrig  ville 
finde  det  rigtige  tog.  S-toge 
kom  hvinende  ind  på  per- 
ronen hvert  andet  minut, 
og  dørene  nåede  ikke  mere 
end  lige  at  klappe  op  og  i 
inden  toget  atter  kørte.  Der 
var  ingen  lille  mand  med 


en  fløjte,  der  tjekkede,  om 
folk  var  inde  i  toget.  Det 
kørte  bare.  Jeg  blev  virkelig 
nervøs.  Det  var  helt  klart  at 
det  ville  være  umuligt  at  få 
al  min  bagage  og  begge 
børn  ind  i  toget,  før  toget 
atter  kørte  videre.  Jeg  tryg- 
lede Herren  om  hjælp. «Nu 
kan  jeg  ikke  mere.  Du  er 
nødt  til  at  hjælpe  mig.  Vi 
er  trætte  og  kolde,  og  vi 
skal  nå  vores  tog.  Kære 
Vorherre,  vil  du  ikke  nok 
sende  hjælp?«  Et  tog  kom 
farende  ind  på  stationen  og 
stoppede  brat.  Næppe  var 
døren  åbnet  før  jeg  så  to 
missionærer  stå  i  døren. 
»Kan  vi  hjælpe  dig?«  sagde 
de  på  gebrokkent  tysk,  men 
slog  hurtigt  over  i  engelsk, 
da  de  hørte  mine  to  drenge. 


Om  de  kunne  hjælpe  mig? 
Vi  fik  hurtigt  al  bagagen 
ind  i  toget.  Jeg  behøver  vel 
ikke  at  fortælle,  at  disse  to 
dejlige  unge  mænd  reddede 
mig.  De  slæbte  alle  vore 
kufferter  til  den  anden  ende 
af  stationen,  hentede  varm 
chokolade  til  mine  drenge, 
der  nu  rystede  af  kulde,  og 
blev  ellers  hos  os  til  toget 
langsomt  kørte  ud  fra  stati- 
onen. Jeg  kan  faktisk  ikke 
huske,  hvad  de  hed,  heller 
ikke  rigtig,  hvordan  de  så 
ud,  men  hvordan  Herren  så 
hurtigt  svarede  min  bøn, 
glemmer  jeg  aldrig. 

Susanne  Perkins  bor  i 
Københavns  3 .  Ward  og  er 
medlem  af  stavens  informa- 
tionstjeneste. 

